Liäbi Fründe vom Seschi, mer danked eu nomal vo Herzä, dass ihr`s mit ermöglicht händ,  dass de Sascha  nomal so en schöne Summer und Herbst hätt dörfe erläbe.  +++  Ihr händ eus zeigt, dass es im Läbe nöd zählt was me hät, wie vill me besitzt,  sondern das es de größt Riichtum isch, Fründe z` ha, wänn me sie brucht.  +++  Ihr sind es Vorbild für soo vill Erwachseni.Dänn anderne Menschä dur siini Persönlichkeit  und siis Handle e Orientierig z`geh isch nöd eifach, aber eifach nachahmenswert.  +++   Au jetzt, nach em Tod vom Seschi sind er da!    Ihr sind da, für de Paddy, gebed ihm en Halt, en Halt wo er jetzt dringend brucht, zum de grossi Verlust chönne z`überwinde, e Orientierig wo ihm niemert sust cha geh. Ihr händ ihn einfach i eui Fründschaft ufgnoh und ich ha gmerkt wie guet ihm das tuet.  Ihr sind da, für de Edi, ihr gebed ihm s`gfühl wie en Vater für eu chöne z`sii und fülled so di gross Leeri wo de Sascha hinterlah hätt. Au wänn de Sascha niemert cha ersetzte, isch es  doch en grosse Trost für sie, und natürlich au für mich.  Und öppis chönd ihr mir glaube, de Edi wie auch ich, werded immer für Eu dasii, egal was es isch.  Ihr chönd wahrhaftig Stolz uf eu siii. Ich jedenfalls bin Stolz uf Eu.  Danke, dass ich eu ha dörfe kännelerne. Isa